stanford-oval/wikipedia huggingface dataset:
מחברות איתיאל
היצירה > הסגנון

אלחריזי בתרגומו למחברות איתיאל עושה רושם של לשון ביצירה מקורית. רק במקומות שתרגומם מדויק ומילולי, הוא מלאכותי וקשה.
הספר מחברות איתיאל ערוך לא רק כאוסף סיפורים, דברי חריפות וחומר שעשועים, אלא גם ובעיקרו כתעודה ספרותית-היסטורית, וכפרק חשוב בתולדות הספרות העברית. הוא שימש לרבים דוגמה למופת, ומספר משוררי המחברת בישראל הגיע לעשרות.
כמתכונת "מחברות איתיאל" נוצר ספר תחכמוני כיצירה של יהודה אלחריזי ולא תרגום.
ישנן מילים רבות שיהודה אלחריזי מצא להם תחליף, במחברות איתיאל יש שגיאות בדקדוק בייחוד במין, כגון: "מלים נוראים",
אולם מתוך השוואת "מחברות איתיאל" למקאמות אלחרירי מתברר, שאלחריזי שאף ליהד את המקאמות של אלחרירי ואין כל פלא, שבחר בדרך זו, כי הוא סבר, שהשירה הערבית והלשון הערבית מקורן בתרבות ישראל. וכה דבריו (בהקדמה לתחכמוני):
היצירה > השוואה בין המקור בערבית לתרגום בעברית

שמות האנשים בחלק המקאמות של אלחרירי שנשארו לנו, מספרם ארבעים וששה, כשליש מהם לא תורגמו בכלל כשליש השמות נמסרו בשמות אנשים מן המקרא המתאימים במהותם התאמת-מה לאנשי המקור הערבי.
כפי שנזכר בספר אלחריזי: אלחריזי לא מתרגם את שם המקור, אלא הוא בוחר בשבילו שם עברי מן המקרא, המתאים לו לפי מהותו של בעל השם".
מכל שמות המקומות שבמקור הערבי תרגם אלחריזי תרגום של ממש רק אחד בלבד: אל-פורתו – פרת ( מח' כ"ב). בערך החלק החמישי של השמות הושמט לגמרי. ואת כל השמות שבתרגום הוא מעברת מלבד שם משורר עברי אחד – שמואל בן עדיה - שמובא על ידי אלחרירי ונשאר בידי אלחריזי בערבית – מתוך גאוות אלחריזי כי המשורר העברי נזכר אצל אל-חרירי בשמו.
הוא כתב שמות המקאמות במקור, בכתובות שעליהן, הם על פי מקומות העלילות שבהן. יש מקאמה מעררה[דרושה הבהרה] של דמשק, של מכה, של נסברין ועוד. הכתובות בתרגום הן על פי התוכן ואין בהם כל שם של מקום. המחברות נכתבו כמו המקור בפרוזה חרוזה, אולם אין התאם גמור בין המשפטים החרוזים שבתרגום למשפטים החרוזים של המקום. ברצותו הוא מרחיב וברצותו מקצר, יש משפטים שאינו מתרגם בכלל, ויש שהוא מוסיף משפטים חרוזים משלו.
להן פרטים שהוחלפו בתרגום:
| מקאמאת אלחרירי | מחברות איתיאל-אלחריזי |
| --- | --- |
שמות הגיבורים הראשיים במקור הערבי : שם המשורר הנודד-אבו זיד, שם המספר- אל חארת אבן המאם: בתרגום שמו של המשורר הוא –חבר הקיני, שמו של המספר איתיאל.
שאם בסוריה: צוען שהיא במצרים.
מדינת אס-סלאם (בגדאד): ארץ כנען
המשורר אבן עבאדה (מח' ב'): אחד מן המשוררים
מולדתו של המשורר הנודד היא במקור סארוג: בתרגום בצעננים/ עיר קדש
פסוקים מן הקוראן: פסוקים מתאימים בתכנם מן המקרא
היצירה > מחברת האותיות המתהפכות

היא המחברת השש עשרה - מקאמה מחורזת המתארת חבורה המשתעשעת בהמצאת משפטים פלינדרומיים - "מליצות מתהפכות" בלשונו של המחבר.
”"...שוֹטַטנוּ בְּחוּצוֹת הָעֵצוֹת הָעֲרוּכוֹת / וחָשַבְנו לחַבֵּר מְליצוֹת מִתהַפְּכוֹת / לִהיות לִפְאֵר וּלִצְבִי / כְּגוֹן הָאוֹמר: 'יָבִין נִיבִי' ...". החברים המתפארים איש איש”.
בחר בלב רחב.
חון לדל נוח.
חֲבֺש לַכּל שבח.
רצון הֱיֵה נוצר".
.
פלינדרומים נוספים המופיעים במחברת:
אשא / בלב / כי דודיך
אצא / מחם / כידודיך
הניב שרש בינה
אפר נוגי יגון רפא
הפר עצב בצע רפה
לכם חק ועדי לשם. משלי דע וקח מכל
כסל שו רצון יוצר. רצוי נוצר ושל סכל.
הערות שוליים

↑  الادب العبري في الاندلس بين التقليد والتجديد,ص 316
↑  אלחריזי, מבוא למחברות איתיאל
↑  רשימת מאמרים כלליים על יהודה אלחריזי באתר רמב"י (עברית) (לועזית) – רשימת תת-נושאים מפורטת (עברית) לועזית, תמונת כתב היד של ספר תחכמוני
↑  מאמר מגזיןhttp://www.e-mago.co.il/Editor/literature-2431.htm
↑  אל-חרירי, מחברות איתיאל, בתרגום ר' יהודה אל-חריזי, בעריכת יצחק פרץ 1961, עמ' 133
מלגזה תא דלק

מלגזת תא דלק מתוצרת טויוטה
מלגזת תא דלק (באנגלית: Fuel cell forklift, קרויה גם באמריקה: Fuel cell lift truck) היא מלגזה הפועלת על ידי תא דלק ומשמשת להרמת חומרים ולהובלתם למרחקים קצרים.
מלגזות תאי דלק

מלגזות המופעלות על ידי גז  פרופאן פופולריות יותר ולעיתים קרובות משתמשים בהן במפעלים, אבל הן אינן יכולות להיות מופעלות בחלק מהפעולות הנדרשות  בתעשיית המזון.
מלגזות המופעלות באמצעות תאי דלק משמשות לעיתים קרובות במחסני קירור מכיוון שהביצועים שלהן לא מושפעים מהטמפרטורה כמו סוגים מסוימים של סוללות ליתיום.
יעילות הספק של תאי דלק (40–50%) היא כמחצית מזו של סוללות ליתיום-יון (80–90%), אך יש להן צפיפות אנרגיה גבוהה יותר אשר עשויה לאפשר למלגזות לפעול זמן רב יותר.
מלגזת תא הדלק הראשונה נבנתה בשנת 1960 על ידי יצרנית המכונות "Allis-Chalmers" (אנ').
בשנת 2013 טויוטה תעשיות חשפה מלגזה חדשה המונעת על ידי תאי דלק, שפותחה בשיתוף פעולה עם "Toyoda Gosei Co., Ltd".
בשנת 2015 "HySA Systems" חשפה מלגזת תא דלק מונעת על ידי הידרידים ממתכת. הלקוח היה חברת הכרייה "Implats" מדרום אפריקה. זה היה פרויקט ראשון מסוג זה ביבשת אפריקה.
בשנת 2013, היו בארצות הברית כ-4,000 מלגזות תאי דלק לטיפול בחומרים אשר כרוכים בתנועה למרחקים קצרים בתחומי הבניין או בין בניין לרכב.
ראו גם

מלגזה
הערות שוליים

↑  מלגזת תא דלק – Hydrogen fuel cell codes & standandards
↑  מלגזה מימן על-חמצני תא דלק toyotaforklift.com/blog/hydrogen-fuel-cell-forklifts-an-alternative-energy-solution
↑  מוצרי תאי דלק לציוד לטיפול בחומרים plugpower.com/fuel-cell-power
↑  המפעילים הגדולים-ממירים ציי מלגזה לטכנולוגיית תאי דלק handytube.com/major-operators-are-converting-forklift-fleets-to-fuel-cell-technology
↑  אליס-צ'למרס הייתה יצרנית מכונות בארצות הברית לתעשיות שונות. קווי העסק שלה כללו ציוד חקלאי, ציוד בנייה, ציוד לייצור חשמל והעברת חשמל, ומכונות לשימוש במסגרות תעשייתיות כגון מפעלים, טחנות קמח, מנסרות, טחנות טקסטיל, טחנות פלדה, בתי זיקוק, מכרות ומפעלי עפרות
↑  webportal@uwc.ac.za, HySA and Implats Introduce First Hydrogen Fuel Cell Forklift Prototype, www.uwc.ac.za (באנגלית)
מלאווי במשחקים האולימפיים לנוער

| --- | --- |
מלאווי
 
 הוועד האולימפי הלאומי
 קוד ייצוג:  MAW
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
מלאווי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלאווי לא זכה במדליה אולימפית לנוער. ההשתפות של ספורטאי הנוער המלאוויים היא סמלית.
השתתפות במשחקים > משחקי הקיץ

המשלחת הראשונה של מלאווי למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט. המשלחת סיימה במקום ה-14 בריצת 400 מטר נערים באתלטיקה. הספורטאים לא הגיעו להישגים בטניס שולחן ושחייה וסיימו במקומות האחרונים. המשלחת לאולימפיאדת הנוער נאנג'ינג מנתה חמישה ספורטאים שהתחרו בשני ענפים. המשלחת הגיעה למקומות גבוהים בענף האתלטיקה. אולם סיימה במקומות האחרונות בענף השחייה.
ראו גם

מלאווי במשחקים האולימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
מירי בן-יוסף

| --- | --- |
אין תמונה חופשית
 לידה:  1944
 פטירה:  13 בנובמבר 2005 (בגיל 61 בערך)
 מדינה:  ישראל ישראל
 עיסוק:  יחצ"נית בתחום המוזיקה
 מספר צאצאים:  1
 
מירי בן יוסף (1944 – 13 בנובמבר 2005) הייתה יחצ"נית בתחום המוזיקה בישראל.
בן יוסף, אשר עסקה בתחום יחסי הציבור מעל ל-20 שנה, נחשבה לאחת ממייסדות התחום בישראל. היא ייצגה אמנים מובילים, ביניהם אריק איינשטיין, שלום חנוך, להקת "אתניקס", שלמה ארצי, להקת המכשפות, שרית חדד, אייל גולן, אחינועם ניני, "שבק ס", דנה ברגר, עמיר לב, אביב גפן, ברי סחרוף, גידי גוב, גלי עטרי, להקת "כוורת", להקת "כשניקו תתחיל לדבר" ועוד רבים אחרים. בן יוסף הייתה גם המנהלת האישית של הזמר שלומי שבן (שהקדיש לה את אלבומו השני, עיר), ועבדה עמו כמעט עד מותה. בן יוסף אף ייצגה אמנים בין-לאומיים אשר הגיעו להופיע בישראל, ביניהם מדונה, שינייד או'קונור, "U2", "Guns N' Roses", הנרי רולינס ועוד.
בן יוסף הונצחה, עוד לפני מותה, בשירה של ענבל פרלמוטר "סיגריות לייט":
ורק מירי בן-יוסף הייתה אומרת: "זה שיר דרעק".
בן יוסף נפטרה בגיל 61 ממחלת סרטן הריאה, והותירה אחריה בת. במלאת שלושים יום לפטירתה שודר ברשת ג' משדר מיוחד לזכרה בהשתתפות אמנים ישראלים רבים.
הערות שוליים

↑  מרב יודילוביץ', תוכנית ברשת ג' לזכר מירי בן יוסף, באתר ynet, 30 בנובמבר 2005
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מחלקת המשטרה של האימפריה הרוסית

| --- | --- |

 מידע כללי
 מדינה:  האימפריה הרוסית 
 תחום שיפוט:  האימפריה הרוסית האימפריה הרוסית
 משרד אחראי:  משרד הפנים
 תאריך הקמה:  6 באוגוסט 1880
 סוכנות קודמת:  המחלקה השלישית
 תאריך פירוק:  10 במרץ 1917
 סוכנות מחליפה:  מיליציה   משטרת פינלנד
 מטה מרכזי:  סנקט פטרבורג
 
מחלקת המשטרה של האימפריה הרוסית (ברוסית: Департамента полиции Российской империи) או בפשטות מחלקת המשטרה (ברוסית: Департамент полиции) היה גוף אכיפת החוק העיקרי של האימפריה הרוסית. היה כפוף למשרד הפנים והפעיל את כל גופי המשטרה העירוניים במדינה.
בראש המחלקה עמד מנהל מחלקת המשטרה, שהיה אחראי לניהול כל הגופים הכפופים למחלקת המשטרה. המחלקה הייתה שירות המשטרה המרכזי באימפריה הרוסית והפעילה שלל מחלקות ייעודיות כולל יחידת הבילוש והמדור המיוחד.
היסטוריה

מחלקת המשטרה הוקמה באוגוסט 1880 כיורשת למחלקה השלישית כחלק ממשרד הפנים הקיסרי. תחילה נקראה המחלקה בשם מחלקת משטרת המדינה (ברוסית: Департамент государственной полиции), מאוגוסט 1880 ועד 18 בפברואר 1883. עם הקמתה הוטלו עליה עבודות בילוש, שירותי כיבוי והוכפפו אליה גם גופי האוכרנה.
לאחר מהפכת פברואר המחלקה פורקה על פי צו של הממשלה הזמנית מה-10 במרץ 1917. במקום מחלקת המשטרה שפורקה הוקם המינהל הזמני לענייני משטרת הציבור ולאבטחת ביטחון הרכוש והאזרחים (Временное Управление по делам общественной полиции и по обеспечению личной и имущественной безопасности граждан) שב-19 ביוני אותה שנה שינתה את שמה למינהל הראשי לענייני מיליציה ולאבטחת ביטחון הרכוש והאזרחים (Главное Управление по делам милиции и по обеспечению личной и имущественной безопасности граждан), שהתקיים בפועל עד לפרוץ מהפכת אוקטובר ופורק סופית ב-25 באוקטובר 1917.
מנהל מחלקת המשטרה

בראש המחלקה עמד מנהל מחלקת המשטרה (Директор Департамент полиции, ברוסית), שהיה ממונה לתפקיד על ידי שר הפנים של רוסיה ומפוטר על ידו. היה אחראי לניהול המחלקה והגופים הכפופים אליה.
| שם | תחילת כהונה | סיום כהונה | הערות |
| --- | --- | --- | --- |
| איוואן וליו | 17 באוגוסט 1880 | 12 באפריל 1881 |  |
| ויאצ'סלב פלבה | 15 באפריל 1881 | 20 ביולי 1884 | כיהן גם כשר הפנים בשנים 1902–1904 |
| פיוטר דורנובו | 21 ביולי 1884 | 3 בפברואר 1893 |  |
| ניקולאי פטרוב | 10 בפברואר 1893 | 22 ביולי 1895 |  |
| ניקולאי סאבורוב | 22 ביולי 1895 | 17 באפריל 1896 |  |
| אנטון דוברז'ינסקי | 23 במאי 1896 | 7 באוגוסט 1897 |  |
| סרגיי זבוליאנסקי | 14 באוגוסט 1897 | 9 במאי 1902 |  |
| אלכסיי לופוחין | 9 במאי 1902 | 4 במרץ 1905 |  |
| סרגיי קובאלנסקי | 6 במרץ | 29 ביוני 1905 |  |
| ניקולאי גארין | 19 ביולי | 9 בנובמבר 1905 |  |
| עמנואל וואיץ' | 9 בנובמבר 1905 | 13 ביוני 1906 |  |
| מקסימיליאן טרוסביץ' | 13 ביוני 1906 | 29 במרץ 1909 |  |
| ניל זוייב | 29 במרץ 1909 | 21 בפברואר 1912 |  |
| סטפן בלצקי | 21 בפברואר 1912 | 28 בינואר 1914 |  |
| ולנטין ברון דה סנט איפוליט | 3 בפברואר 1914 | 4 בספטמבר 1915 |  |
| רוסצ'ו מולוב | 6 בספטמבר | 23 בנובמבר 1915 |  |
| קונסטנטין קפאפוב | 23 בנובמבר 1915 | 14 בפברואר 1916 |  |
| יבגני קלימוביץ' | 14 בפברואר | 15 בספטמבר 1916 |  |
| אלכסיי ואסילייב | 28 בספטמבר 1916 | 28 בפברואר 1917 |  |
ראו גם

המחלקה השלישית בלשכת הוד מעלת הקיסר
סרגיי זובאטוב
אוכרנה
ערך זה הוא קצרמרבנושא האימפריה הרוסית. אתם מוזמנים לתרום לוויקיפדיה ו.
מלכי סאסקס

| --- | --- |
 תחום שיפוט:  ממלכת סאסקס
 ייסוד המשרה:  477
 איוש ראשון:  אלה
 איוש אחרון:  אידווין
 תאריך ביטול המשרה:  982
 
רשימת המלכים ששלטו בממלכת סאסקס היא רשימה מקוטעת וחלקית ביותר. כתבי היד מתקופה זו מועטים ביותר, וחלק מכתבי היד ששרדו עד ימינו מזויפים. ספרי היסטוריה וכרוניקות נכתבו מאות שנים לאחר האירועים המתוארים בהם, והתאריכים והשמות המפורטים בהם מסתמכים בחלקם על מסמכים מזויפים ומסמכים מומצאים. מרבית המידע על מלכי ממלכת סאסקס ידו מצווים מלכותיים או חוזים שהוצאו על ידי מלכים אלה, או שהמלכים נכחו בעת חתימתם.
בדה ונרביליס בספרו "ההיסטוריה הכנסייתית של האומה האנגלית" מציין כי הסקסונים התיישבו באזור סאסקס בשנת 477 וכי מלכם הראשון היה אלה אשר אף היה הראשון לשאת את התואר ברטוואלדה.
על פי רוג'ר מוונדובר (אנ'), לאחר מותו של אלה ירש אותו בנו, קיסה בשנת 514 ושלט עד שנת 590 (אולם ייתכן כי שלט עד גיל 90, ולא עד שנה זו).
רוג'ר מציין כי במותו של קיסה, שלט בממלכה קיוולינג מלך ממלכת וסקס וכי הממלכה שבה להיות ממלכה עצמאית רק בשנת 455.
גורם נוסף המקשה על תיארוך שנות שלטון המלכים הוא העובדה שמספר פעמים מלכו מספר מלכים יחד (ולפעמים שלושה ואף ארבעה מלכים). עדויות היסטוריות מעידות על כך שהסקסונים הדרומיים נשלטו על ידי מועצה של זקנים, וייתכן שכל אחד מחברי המועצה נשא את התואר "מלך".
| תקופת שלטון | מונרך | תואר | הערות |
| --- | --- | --- | --- |
| 477–491 לערך | אלה |  | ייתכן שמדובר במלך מיתי |
|  | קיסה |  | נחשב למייסד צ'יצ'סטר |
| לאחר שנת 660–685 לערך | אאתלוויל |  | נהרג בקרב על ידי קאדוואלה מלך ממלכת וסקס; ראשון מלכי סאסקס אשר הוטבל לנצרות |
| לאחר שנת 683 | אידוולף |  | "אילדולפוס, דוכס סאסקס" מוזכר כעד לחתימת צו משנת 683 לערך של קאדוואלה, המעניק לוילפריד אדמות לצורך הקמת מנזר. |
| לאחר שנת 683–685 לערך | אקגוולד |  | מוזכר כעד לחתימת מספר צווים מלכותיים. ייתכן והיה משנה למלך |
| 685 לערך | ברתאן |  | ייתכן שמדובר באלדרמן, חבר מועצת זקנים |
| 685 לערך | אנדהאן |  | ייתכן שמדובר באלדורמן, חבר מועצת זקנים |
בשליטת ממלכת וסקס (686 לערך - 726)
| 692 לערך - 717 | נות'הלם (או ננה) | Nothelmus rex Suthsax’ Nunna rex Sussax’ Nunna rex Suthsax’ | מלך לצד ואט, אוסריק, ואתלסטאן. |
| 692 לערך - 700 | ואט | Wattus rex | מלך לצד נות'הלם |
| 700 לערך | ברייני | Bruny dux Suthsax' | מלך לצד נותהלם וואט; ייתכן והשלושה היו מועצת זקנים (אלדרמן) |
| 710 לערך | אוסריק | Osricus | מלך לצד נות'הלם |
| 717 לערך | אתלסטאן | Athelstan rex | מלך לצד נותהלם |
| 740 לערך | אתלברט | Ethelbertus rex Sussaxonum | בן זמנו של סיגפרת מסיסלי |
| 760 לערך - 772 | אוסמונד | Osmundus rex Osmund dux | מלך לצד אוסוולד, אאלפוולד, ואוסלאק |
ממלכה כפופה בשלטון ממלכת מרסיה (771–825)
| 772 לערך | אוסוולד | Osuualdus dux Suðsax' | אלדורמן תחת אופה מלך ממלכת מרסיה לצד אוסמונד, אאלפוולד ואוסלאק |
| 765–772 | אוסלאק | Osiac rex Oslac dux | אלדורמן תחת אופה מלך ממלכת מרסיה לצד אוסמונד, אאלפוולד ואוסוולד |
| 765–791 לערך | אילדוולף | Alduulf rex Aldwlfus dux Suthsaxonum Aldwlf dux Aldwlfus dux Suthsaxonum Ealdwlf | אלדורמן תחת אופה מלך ממלכת מרסיה לצד אוסלאק ואאלפוולד |
| 765–772 | אאלפוולד | Ælhuuald rex Ælbuuald dux | אלדורמן תחת אופה מלך ממלכת מרסיה לצד אוסמונד, אוסלאק ואוסוולד |
בשליטת ממלכת וסקס (החל משנת 825)
| נפטר בשנת 982 | אידווין | Eaduuine dux | נשא את התואר דוכס. |

בשנת 825 השתלט אקגברט מלך ממלכת וסקס על ממלכת סאסקס, והפך אותה לחלק מממלכתו.
הערות שוליים

↑  צו משנת 683
↑  צו משנת 683
↑  צו משנת 685
| מלכי אנגליה ומלכי הממלכה המאוחדת |
| --- | --- | --- |
| ההפטרכיה (שבע הממלכות) | ההפטרכיה (שבע הממלכות) |  |
| מלכי שבע הממלכות | מזרח אנגליה • אסקס • קנט • מרסיה • נורת'מבריה • סאסקס • וסקס |  |
| ממלכת אנגליה | ממלכת אנגליה |  |
| בית וסקס | אגברט • אתלוולף • אתלבאלד • אתלברט • אתלרד הראשון • אלפרד • אדוארד הראשון • אלפווארד • אתלסטאן • אדמונד הראשון • אדרד • אדווי • אדגר • אדוארד השני • אתלרד השני • סוון (מדנמרק) • אתלרד השני • אדמונד השני • קנוט (מדנמרק) • הרולד הראשון (מדנמרק) • הארדיקאנוט (מדנמרק) • אדוארד השלישי • הרולד השני • אדגר אתלינג |  |
| המלכים הנורמנים | ויליאם הראשון • ויליאם השני • הנרי הראשון • מתילדה • סטפן |  |
| בית פלנטג'נט | הנרי השני • ריצ'רד הראשון ("לב הארי") • ג'ון • הנרי השלישי • אדוארד הראשון • אדוארד השני • אדוארד השלישי • ריצ'רד השני |  |
| בית לנקסטר | הנרי הרביעי • הנרי החמישי • הנרי השישי |  |
| בית יורק | אדוארד הרביעי • אדוארד החמישי • ריצ'רד השלישי |  |
| בית טיודור | הנרי השביעי • הנרי השמיני • אדוארד השישי • ג'יין גריי • מרי הראשונה • אליזבת הראשונה |  |
| בית סטיוארט | ג'יימס הראשון • צ'ארלס הראשון • צ'ארלס השני • ג'יימס השני • מרי השנייה וויליאם השלישי (בית אוראנז'-סטיוארט) • אן |  |
| הממלכה המאוחדת | הממלכה המאוחדת |  |
| בית הנובר | ג'ורג' הראשון • ג'ורג' השני • ג'ורג' השלישי • ג'ורג' הרביעי • ויליאם הרביעי • ויקטוריה |  |
| בית סקסה-קובורג-גותה | אדוארד השביעי • ג'ורג' החמישי |  |
| בית וינדזור | ג'ורג' החמישי • אדוארד השמיני • ג'ורג' השישי • אליזבת השנייה • צ'ארלס השלישי |  |
מלך היהודים (מחזמר)

| --- | --- |
 ליברטיסט:  דבורה עומר יאיר לפיד (פזמונים)
 דמויות:  בנימין זאב הרצל משפחת הרצל עבדול חמיד השני
 מוזיקה:  רמי קלינשטיין
 מקום ההתרחשות:  בזל ארץ ישראל
 תקופת ההתרחשות:  שלהי המאה ה-19 וראשית המאה ה-20
 מדינה:  ישראל ישראל
 סוגה:  אופרת רוק
 הצגת בכורה:  19 בדצמבר 1992 (הצגת הבכורה)
 שפה:  עברית
 
מלך היהודים היא אופרת רוק ישראלית מאת דבורה עומר, המספרת את סיפור חייו של בנימין זאב הרצל, חוזה המדינה. את הפזמונים כתב יאיר לפיד והלחין רמי קלינשטיין.
ההצגה, בבימויו של אורי פסטר, הועלתה לראשונה על בימת תיאטרון הבימה ב-19 בדצמבר 1992 ורצה 100 פעמים.
צוות השחקנים

| שם השחקן/ית | שם הדמות | הערות |
| --- | --- | --- |
| אלון אופיר / אבי שמר | 7 תפקידים שונים (לרבות: האנס הרצל) |  |
| קטיה זימבריס | 10 תפקידים שונים |  |
| שמחה ברבירו | 6 תפקידים שונים |  |
| שרית וינוגרד | 7 תפקידים שונים |  |
| טלי עצמון | 10 תפקידים שונים |  |
| יגאל שדה | בנימין זאב הרצל |  |
| עידית טפרסון | ג'נט, אמו של הרצל ג'ולי, אשתו של הרצל |  |
| דב רייזר | שופט יעקב ראש עיריית וינה הקיסר הגרמני |  |
מייקל נואלס

| --- | --- |

נואלס, 2021
 לידה:  18 במרץ 1990 (בן 34) בדפורד הילס, ניו יורק
 שם לידה:  מייקל ג'ון נואלס
 מדינה:  ארצות הברית ארצות הברית
 לאום:  אמריקאי
 עיסוק:  פרשן פוליטי • מנחה מדיה • סופר
 מקום לימודים:  אוניברסיטת ייל (.B.A)
 שפות היצירה:  אנגלית, איטלקית 
 יצירות בולטות:  סיבות להצביע למפלגה הדמוקרטית
 בת זוג:  אליסה נואלס (2018–הווה)
 מספר צאצאים:  2
 www.michaeljknowles.com
 
מייקל ג'ון נואלס (באנגלית: Michael John Knowles; נולד ב-18 במרץ 1990) הוא פרשן פוליטי, שחקן, סופר ומנחה מדיה שמרן אמריקאי. הוא עובד ב-The Daily Wire מאז 2016.
ביוגרפיה > שנים ראשונות וחינוך

נואלס נולד בבדפורד הילס, ניו יורק, וסיים את לימודיו ב-Fox Lane High school. נואלס הוא צאצא של מהגרים איטלקים סיציליאנים ואירים, מוצאו כולל גם ארבעה חברים אנגלים במסע המייפלאואר: ד"ר סמואל פולר, סטיבן הופקינס, פרנסיס איטון וג'ון בילינגטון.
נואלס החל ללמוד משחק בבית הספר למשחק שהקימה סטלה אדלר. הוא סיים תואר .B.A בהיסטוריה ובאיטלקית מאוניברסיטת ייל, שם הפיק בשנת 2012 את העיבוד דובר האנגלית הראשון למחזה "אנדריה" של ניקולו מקיאוולי. הוא גדל על ידי משפחתו כקתולי, אך נשר במהלך התבגרותו; בייל הוא עבר המרה מחודשת לכנסייה, אשר התעוררה תחילה על ידי טיעונים אונטולוגיים.
ביוגרפיה > משחק

לפני שסיים את לימודיו באוניברסיטת ייל, נואלס השתתף בשתי סדרות רשת, "Never Do Business with Friends" ו-"Survive". עם סיום הלימודים, נואלס התאמן עם ווין הנדמן בבית ספר למשחק שלו בעיר ניו יורק והופיע בסדרות רשת, סרטים ותוכניות טלוויזיה שונות.
לאחר שעבר ללוס אנג'לס, הוא שיחק בפיילוט הטלוויזיה של "I'm Back" ובסרטי הטלוויזיה "Life Coach" ו-"Blend In". הוא גם כיכב בתור אלחנדרו בסרט הקומדיה "Hóllyweird".
ביוגרפיה > פרשנות פוליטית

בשנת 2016, נואלס הוזמן להצטרף ל-The Daily Wire, החל כאורח קבוע וכתב תרבות לפודקאסט "המופע של אנדרו קלאוון". הוא עבד עם בנו של אנדרו קלאוון, ספנסר, על הפקות תיאטרון בזמן שהם היו בוגרי תואר ראשון בייל.
בשנת 2018, נואלס חזר על התנגדותו לנישואים חד מיניים והתנגד לניסיונות של חלק מהתנועה השמרנית להכיר באיחודים כאלו.
באפריל 2019, נואלס נשא נאום באוניברסיטת מיזורי-קנזס סיטי שכותרתו היא "גברים אינם נשים" בנושא זהות מגדרית במהלך סבב הנאומים שלו באוניברסיטאות הלאומיות מטעמם של YAF. סטודנטים מפגינים הפריעו לנאומו, בכך שקראו לו "טרנספובי". אחד המפגינים תקף אותו וריסס עליו תערובת לא ידועה, מאוחר יותר נקבע שמדובר בשמן לבנדר ונוזלי בית אחרים אשר אינם רעילים. המפגין הואשם בתקיפה והפרות אחרות. נשיא האוניברסיטה שיבח את המפגינים וגינה את נואלס, בטענה ש"דעותיו המוצהרות של נואלס אינן תואמות את המחויבות שלנו לגיוון ולהכלה ולמטרתנו לספק סביבה מסבירת פנים לכל האנשים". בנוסף הוא גם הודה שהאופן בו התייחסו לנואלס "חצה גבול". מחוקקים רבים במיזורי לא היו מרוצים מתגובתו של נשיא האוניברסיטה ואף איימו לקצץ את תקציב המקום.
בספטמבר 2019, נואלס כינה את פעילת האקלים גרטה טונברי "ילדה שוודית חולת נפש" בתוכנית "The Story" של פוקס ניוז. אורח נוסף בפאנל ופעיל המפלגה הדמוקרטית כריסטופר האן ענה: "אתה אדם בוגר ואתה תוקף ילדה. תתבייש לך". נואלס הגיב: "אני לא. אני תוקף את השמאל על ניצול ילדה חולת נפש". האן ענה לו: "תירגע, ילדון רזה; זה ביידים שלי". נואלס מיד הוסיף: "היא חולת נפש. יש לה אוטיזם. יש לה הפרעה טורדנית-כפייתית. יש לה אילמות סלקטיבית. היה לה דיכאון". הרשת התנצלה על הצהרתו של נואלס ואמרה שההערה שלו "הייתה מבישה - אנו מתנצלים בפני גרטה טונברי ומפני הצופים שלנו". נואלס לא התנצל ופוקס הצהירה כי "אין להם תוכניות" לארח אותו שוב בעתיד, עם זאת הערוץ קיבל אותו בברכה זמן קצר לאחר מכן לקטע עם המנחה טאקר קרלסון. מאוחר יותר אמר נואלס: "ברור שאין שום דבר מביש בלחיות עם אוטיזם או כל מצב פסיכיאטרי אחר. מה שמביש הוא ניצול ילדים למטרות פוליטיות".
בינואר 2020, בזמן שהליך ההדחה הראשון של הנשיא דונלד טראמפ היה בעיצומו, נואלס והסנאטור האמריקני טד קרוז השיקו את הפודקאסט "פסק הדין עם טד קרוז". ב-27 בינואר, קרוז הודיע בטוויטר שהפודקאסט הבטיח את המקום הראשון במצעד הפודקאסטים לאותו שבוע. לאחר שמשפט ההדחה הסתיים עם זיכויו של טראמפ, קרוז ונואלס החלו לראיין פוליטיקאים בוושינגטון כמו הסנאטורים האמריקנים ג'ון באראסו, מייק לי וטים סקוט, בכירי ממשל טראמפ, כולל התובע הכללי של ארצות הברית דאז ויליאם בר, מזכירת החינוך בטסי דבוס, וראש סגל הבית הלבן, מארק מדוז. בנוסף הם גם ראיינו את השחקנים ג'ון ווייט ואיזאיה וושינגטון.
ב-20 בינואר 2020, האתר של PragerU פרסם את הפרק הראשון של "The Book Club", סדרת סרטונים בהנחיית נואלס שבה הוא סוקר ודן יחד עם אורח בספר נבחר.
ב-13 בנובמבר 2020, נואלס היה אמור להיות המנחה האורח בתוכנית הרדיו של ראש לימבו, "המופע של ראש לימבו". לאחר הזדמנות זו, The Daily Wire, בשיתוף עם רשת הרדיו Westwood One, הכריזה שנואלס ינחה את תוכנית הרדיו היומית שלו בתחנת הרדיו WHLD.
ביוגרפיה > הוצאות לאור

בשנת 2017, נואלס הוציא ספר ריק בשם "סיבות להצביע למפלגה הדמוקרטית". הספר, שהכיל 266 עמודים ריקים וביבליוגרפיה נרחבת, הפך לספר הנמכר ביותר באמזון. זמן קצר לאחר שנואלס בירך את הנשיא טראמפ בתוכנית Fox & Friends, טראמפ כינה את ספרו של נואלס "ספר נהדר להנאת הקריאה שלכם". באותה השנה, נואלס החל את תפקידו כמנחה הפודקאסט השלישי של The Daily Wire, "המופע של מייקל נואלס".
ספרו השני של נואלס, "Speechless: Controlling Words, Controlling Minds", הפך לרב מכר מספר 1 עבור ספר עיון בכריכה קשה על פי Publishers Weekly, ולרב מכר מספר שני עבור ספר עיון באתר Audible.
נואלס כתב את המבוא למהדורת יום השנה ה-70 לספר "God and Man at Yale" מאת ויליאם פרנק באקלי.
ביוגרפיה > חיים אישיים

נואלס הוא קתולי. הוא התחתן עם אליסה בשנת 2018 ולהם שני בנים.
ביבליוגרפיה

סיבות להצביע למפלגה הדמוקרטית משנת 2017 תחת הוצאת Threshold Editions, מסת"ב 978-1-5430-2497-5
Speechless: Controlling Words, Controlling Minds משנת 2021 תחת הוצאת Regnery Publishing, מסת"ב 978-1-68451-082-5